Hendrik Johannes Terras

Hendrik Johannes Terras (sündinud 14. juunil 1993) on Eesti poliitik, XV Riigikogu liige. Ta on erakonna Eesti 200 juhatuse liige ning erakonna noorteorganisatsiooni Noor Eesti 200 varasem esimees.

Haridus 
2017. aastal sai Terras Tartu Ülikoolis ajakirjanduse ja kommunikatsiooni õppekavas bakalaureusekraadi ning 2019. aastal kommunikatsioonijuhtimise magistrikraadi.

Poliitiline karjäär 

9. aprillil 2022 valiti Hendrik Johannes Terras Eesti 200 noorteorganisatsiooni Noor Eesti 200 uueks juhiks.

2022. aasta sügisel kandideeris Hendrik Johannes Terras erakonna Eesti 200 esimeheks, kuid loobus esimehe kandidatuurist Lauri Hussari kasuks. 15. oktoobril 2022 toimunud üldkogul valiti Terras erakonna Eesti 200 juhatuse liikmeks ning aseesimeheks. 

19. novembril 2022 valiti Terras Noor Eesti 200 Üldkogul juhatuse koosseisu.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 771 häält ning osutus valituks.

Töö ja ühiskondlik tegevus 
Ta on üks Eesti 200 taskuhäälingu "Kui pikk sul on?" sisuloojatest.

Hendrik Johannes Terras oli üks “Vallalise kaunitari” osalejatest. Ta osutus võitjaks, aga suhe kaua ei kestnud ja sai peale finaalsaadet skandaalse lõpu.

Isiklikku 
Hendrik Johannes Terrase isa on erukindral ja poliitik Riho Terras. Tema ema on diplomaat Kaili Terras.

Terras on korporatsioon Sakala liige.

2022. aasta sügisel oli Hendrik Johannes Terras kihlatud meelelahutaja Brigitte Susanne Hundiga.

Viited 

Tartu Ülikooli sotsiaalteaduskonna vilistlased
Erakond Eesti 200 poliitikud
XV Riigikogu liikmed
Sündinud 1993